paragraph_text: Tahltan.- /Nastalo od Tha-sćlhthan," iz tha ili thu, "water," i saelhthan, od "thalla-a, point (Swanton); Prema Tahltanima, “something heavy in the water”, odnosi se zapravo na losose koji plivaju uzvodno prema mjestu svoga rođenja, gdje će se mrijestiti i nakon toga uginuti./ Pleme Athapaskan Indijanaca u bazenu Stikine pa do ušća Iskut Rivera, jezera Dease, sjeverna im je granica izvori Nasse i južni pritoci Taku Rivera u Aljaski i Britanskoj Kolumbiji. Zemlja Tahltana je dijelom šumovita, dijelom obrasla travom ili kamenita. Lov na karibua, losa, medvjeda i razne krznaše dio je kulture njihovog nomadskog načina života. Uz ovo Tahltani poznaju i 25 vrsta raznih bobica koje koriste u prehrani. Organizirani su po nomadskim bandama, a postojala je i podjela na dvije polutke, Raven (ili Crow koji važi za svetu pticu u njihovoj kulturi ; u njihovom jeziku Tsesk'iya Cho) i Wolf s recipročnim funkcijama, od kojih se svaka sastojala od 3 klana. Kod Tahltana, za koje se tvrdilo da je svaki klan imao svoje izdvojene lovačke teritorije, došlo je do kulturne promjene koja se očitava u tome da je danas zajednički dijele. Njihove nastambe bile su privremena skloništa, 'lean-tos' s kosturom od motki, prekrivene korom ili granjem, a gradili su i četvrtaste konstrukcije od istog materijala. Središnjim dijelom sela dominira ceremonijalna i stambena konstrukcija za sve glavne klanske obitelji. Formalno je socijalna organizacija posuđena od susjeda s Pacifičke obale, s društvenom stratifikacijom (slojevitošću) na plemiće, običan puk i robove. Druga posuđenica s obale je potlatch.